हर बच्चा अनूठा होता है। यह मैं अपने बच्चों में देख सकती हूं। मेरी लड़की घर के बाहर समय बिताना पसंद करती है। वह अंतर्मुखी और संवेदनशील है। उसकी चित्रकला और नृत्य में रूचि है। दूसरी ओर, मेरे लड़के को सामाजिक मेलजोल बहुत पसंद है और खाना पकाना भी। जब मैं कोई कहानी सुनाती हूं तो मेरी लड़की उसे सुनते हुए सो जाती है परंतु मेरा लड़का और उत्तेजित हो जाता है और खेलना बंद ही नहीं करता। फिर, हम सब चुप हो जाते हैं ताकि वो सो जाए। जब मेरे पुत्र का जन्म हुआ तब वह मेरे लिए कई नई चीज़ें सीखने का मौका लेकर आया। मुझे यह समझ में आ गया कि आपको आदर्श अभिभावक बनाने के लिए कोई बीस बिंदू वाला मैन्युअल तैयार नहीं किया जा सकता। हम सब अपनी गलतियों से सीखते हैं।